Poslanica svojima u Zagrebu
Mome didi ljubim ruke i bijele ruke
i u duhu mu kradem rakiju.
Mome tati ljubim ruke i rusu bradu
i u duhu mu kradem duhan.
Mojoj mami ljubim ruke i čelo
i u duhu joj kradem kompot.
Mojoj sestri ljubim oči
i u duhu joj jedem žemlju kad ju sakrije.
Mome Laviću ljubim lice
i u duhu mu dajem prevalemus, što mi ne piše.
Moga maloga Fiucka, moga Minceka ljubim u ustašca
i u duhu mu ispijam kafu.
I Baru pozdravljam i u duhu obirem mlijeko.
Još jednom vas sve ljubi i pozdravlja

Gustav

Pjesme (Matoš)